OpenLLM-France/wikimedia huggingface dataset:
# Ribordone

Ribordone (arpità Riburda) és un municipi italià, situat a la ciutat metropolitana de Torí, a la regió del Piemont. L'any 2007 tenia 77 habitants. Està situat a la Vall d'Orco, una de les Valls arpitanes del Piemont. Limita amb els municipis de Locana, Ronco Canavese i Sparone.

## Administració

Llista d'alcaldes :
| Període | Identitat | Partit |
| 2004- | Sabrina Cresto Ferrino | Llista cívica |
# Roland Hattenberger

Roland Hattenberger (Jenbach, 7 de desembre de 1948) és un exfutbolista austríac de la dècada de 1970.
Fou internacional amb la selecció de futbol d'Àustria.
Pel que fa a clubs, destacà a SSW Innsbruck, SC Fortuna Köln i VfB Stuttgart.

## Referències

* ↑ «Hattenberger, Roland» (en alemany). kicker.de. [Consulta: 15 agost 2011].
* ↑ «Appearances for Austrian National Team». RSSSF. [Consulta: 15 agost 2011].
* ↑ Roland Hattenberger Fitxa i estadístiques a la FIFA
* ↑ Roland Hattenberger a National-Football-Teams.com (anglès)
* ↑ Roland Hattenberger at Fussballportal (alemany)
# Rick Ottema

Rick Ottema (Groningen, 25 de juny de 1992) és un ciclista neerlandès que competeix professionalment des del 2011 i actualment a l'equip Metec-Solarwatt-Mantel.

## Palmarès

* 2016
** 1r a la Ronde van Midden-Brabant
* 2017
** 1r al ZODC Zuidenveld Tour
* 2018
** 1r a la Ronde van Groningen
** 1r a la Volta a Limburg
* 2022
** Vencedor d'una etapa al Tour de Loir i Cher

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Rifat

En el llibre del Gènesi, capítol desè, Rifat o Difat (hebreu: ריפת) és fill de Gómer, fill de Jàfet. Era besnet de Noè. La seva identitat és «completament desconeguda».

## Referències

* ↑ Donald E. Gowan. From Eden to Babel: A Commentary on the Book of Genesis 1-11 (en anglès). W.B. Eerdmans Publishing Company, 1988, p. 112. ISBN 978-0-8028-0337-5.
# Alfred Picó Sentelles

Alfred Picó Sentelles (Sants, Barcelona) és periodista, escriptor i professor de Comunicació. Es llicencià en Ciències de la Informació per la Universitat Autònoma de Barcelona. Ha col·laborat als principals mitjans de comunicació de Catalunya.
Ha estat cap de premsa de la Secretaria General de l'Esport i del Festival Deltebre Dansa.
Els seus cursos de Comunicació, impartits a l'Administració Pública, empreses i escoles, són: "El Mètode Picó per parlar en públic", "Millora la comunicació escrita a l'empresa", "Comunica't amb èxit", "El soroll mediàtic" i "Webs i xarxes socials amb ganxo".

## Llibres publicats

* Blai Grana - La Magrana, 1999
* Sí, sí, sí. Hem guanyat a París - Rosa dels Vents, 2007
* Tot el que necessites és amor - Cossetània, 2011
* Casats contra Solters - Columna, 2012.
* El Mètode Picó per parlar en públic - Angle Editorial, 2013.
* Nit de foc - Editorial Base, 2014
* 100 idees per ser un gran comunicador - Cossetània Edicions, 2016.
* Bojos per la música dels 80! (Alfred Picó i David Picó) - Columna, 2017.
* Amor de mala mort (Alfred Picó i Sandra Palau) - La vocal de lis 2018
* Manual de supervivència d'una dona soltera - Columna, 2024

## Referències

* ↑ BARCELONA, CARME ESCALES /. «Alfred Picó, periodista: "Nací en la calle de Vilardell y digo que soy de 'Hostasants'"» (en castellà), 03-11-2015. [Consulta: 21 novembre 2020].
* ↑ «7 títulos para "Pico Sentelles Alfred». todostuslibros.com. [Consulta: 21 març 2021].
* ↑ Picó, Alfred. 100 idees per ser un gran comunicador : a la recerca dels missatges (pràcticament) perfectes. Valls: Cossetània, 2016. ISBN 9788490344958.
# Rolla (Kansas)

Rolla és una població dels Estats Units a l'estat de Kansas. Segons el cens del 2000 tenia 482 habitants.

## Demografia

Segons el cens del 2000, Rolla tenia 482 habitants, 165 habitatges, i 121 famílies. La densitat de població era de 547,4 habitants/km².
Dels 165 habitatges en un 41,8% hi vivien nens de menys de 18 anys, en un 63,6% hi vivien parelles casades, en un 6,1% dones solteres, i en un 26,1% no eren unitats familiars. En el 24,2% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,54.
Per edats la població es repartia de la següent manera: un 35,7% tenia menys de 18 anys, un 7,1% entre 18 i 24, un 28,4% entre 25 i 44, un 17,6% de 45 a 60 i un 11,2% 65 anys o més.
L'edat mediana era de 33 anys. Per cada 100 dones de 18 o més anys hi havia 105,3 homes.
La renda mediana per habitatge era de 38.500 $ i la renda mediana per família de 43.750 $. Els homes tenien una renda mediana de 24.886 $ mentre que les dones 14.583 $. La renda per capita de la població era de 13.211 $. Entorn del 8,8% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rolla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Rolla». American Fact Finder. Oficina del Cens dels Estats Units, 12-01-2010.
# Rolla (Missouri)

Rolla és una població dels Estats Units a l'estat de Missouri. Segons el cens del 2008 est. U.S. Census Bureau tenia 18.438 habitants.

## Demografia

Segons el cens del 2000, Rolla tenia 16.367 habitants, 6.514 habitatges, i 3.543 famílies. La densitat de població era de 559,2 habitants per km².
Dels 6.514 habitatges en un 26,2% hi vivien nens de menys de 18 anys, en un 41% hi vivien parelles casades, en un 10,6% dones solteres, i en un 45,6% no eren unitats familiars. En el 35,9% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,1% tenia menys de 18 anys, un 25,3% entre 18 i 24, un 25,2% entre 25 i 44, un 16,4% de 45 a 60 i un 13% 65 anys o més.
L'edat mediana era de 28 anys. Per cada 100 dones de 18 o més anys hi havia 114,2 homes.
La renda mediana per habitatge era de 26.479 $ i la renda mediana per família de 38.975 $. Els homes tenien una renda mediana de 31.861 $ mentre que les dones 19.625 $. La renda per capita de la població era de 15.916 $. Entorn del 13,8% de les famílies i el 22% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rolla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Rolla». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Rosa Guraieb

Rosa Guraieb (Matías Romero, Mèxic, 20 de maig de 1931 - 2 de març de 2014) va ser una pianista, educadora musical i compositora mexicana d'origen libanès. Va estudiar a Beirut (Líban) amb Michel Cheskinoff en el Conservatori Nacional. Va continuar la seva educació a Mèxic amb José Pablo Moncayo i Salvador Ordones Ochoa en el Conservatori de Mèxic, després a la Universitat Yale i finalment a Bayreuth (Alemanya).

## Referències

* ↑ «Muere la pianista mexicana Rosa Guraieb». El Universal. Compañía Periodística Nacional, 03-03-2014. Arxivat de l'original el 2014-03-04. [Consulta: 5 abril 2015].
* ↑ Dees, Pamela Youngdahl. A Guide to Piano Music by Women Composers: Women born after 1900, 2004.
# Loubière

* No s'ha de confondre amb Loubières.
«Loubière» té aquests significats:
* Antoine Loubière (1988, Bordeus), jugador de rugbi a XV francès que ocupa la posició de tercera línia
* La Loubière, municipi francès al departament de l'Avairon i a la regió de Migdia-Pirineus
* Villar-Loubière, municipi francès al departament dels Alts Alps i a la regió de Provença – Alps – Costa Blava
# Riu Nairobi

El Nairobi és un riu que travessa la ciutat de Nairobi, la capital de Kenya. És el riu principal de l'anomenada conca del Nairobi, que és un complex d'uns quants rius que s'uneixen a l'est de Nairobi i es troben al riu Athi, que desemboca a l'oceà Índic.
Aquests rius són estrets i altament contaminats. tot i que els darrers esforços han obtingut fructífers guanys en la neteja del riu.
Durant l'època de pluges els esmentats rius solen inundar les zones més planeres per on passen.
La font de Nairobi Rivers es troba al pantà d'Ondiri, a Kikuyu.
El riu Nairobi té diversos afluents, inclosos (en ordre descendent de nord a sud):
* Riu Ruiru
* Riu Kamiti
* Riu Kasarani (també conegut com Gathara-ini)
* Ruaraka (també conegut com Rui Ruaka)
* Riu Karura
* Riu Gitathuru (també conegut com Getathuru)
* Riu Mathare
* Riu Nairobi (el canal principal)
* Kirichwa
* Riu Motoine-Ngong

## Referències

* ↑ Ndiritu, G. G., N. N. Gichuki, P. Kaur and L. Triest. 2003. Characterization of environmental gradients using physico-chemical measurements and diatom densities in Nairobi River, Kenya. Aquatic Ecosystem Health & Management, 6 (3): 343-354.
* ↑ «Còpia arxivada». Arxivat de l'original el 2016-03-04. [Consulta: 28 març 2021].
* ↑ Obura, Fredrick. «Increased human activities threaten source of Nairobi River - Smart Harvest». www.farmers.co.ke. [Consulta: 29 maig 2020].

## Enllaços externs

* Conca fluvial Mapa Arxivat 2007-10-11 a Wayback Machine.
* PNUMA: Programa de la conca del riu Nairobi Arxivat 2007-10-09 a Wayback Machine.
# Riu Neajlov

El Neajlov és un riu de Romania. És un afluent dret del riu Argeș, que es troba prop de Gostinari, comtat de Giurgiu. Neix a la plana més alta romanesa, a l'est de Pitești. Fa 188 km de llargada i la seva superfície de conca és de 3.718,5 km².

## Ubicació

La conca fluvial es troba a la part sud de Romania, el rang geogràfic és de 24° 51' 12”-26° 13' 52” de longitud E i 43° 55' 31” -44° 49' 32” de latitud N.

## Ciutats i pobles

Les següents ciutats i pobles estan situats al llarg del riu Neajlov, des de la font fins a la boca: Oarja, Morteni, Petresti, Uliesti, Corbii Mari, Vanatorii Mici, Crevedia Mare, Clejani, Bulbucata, Iepuresti, Singureni, Călugăreni i Comana.

## Afluents

Els següents rius són afluents del riu Neajlov (des de la font fins a la desembocadura):
Esquerra: Neajlovel (I), Neajlovel (II), Izvor, Ilfovăț
Dreta: Valea Strâmbă, Copăcel, Holboca, Baracu, Chiricanu, Dâmbovnic, Bălăria, Vârtop, Câlniștea, Dadilovăț, Gurban

## Història

La batalla de Călugăreni de l'agost de 1595 entre l'exèrcit de Valàquia dirigit per Miquel el Valent i l'exèrcit otomà dirigit per Koca Sinan Pasha, es va lliurar a la riba del Neajlov.

## Referències

* ↑ Neajlov (jud.
* ↑ Angheluță Vădineanu, Carmen Postolache, Georgia Cosor, Teodora Pălărie, Costel Negrei, Magdalena Bucur - Case Study Report - The Neajlov Catchment
# Santuario del Cristo de Tacoronte

El Santuario del Santíssim Cristo de Tacoronte i Ex-convent de Sant Agustí és un temple catòlic situat a la ciutat de Tacoronte, a l'illa de Tenerife (Espanya). Al santuari és venerada la imatge del Cristo de Tacoronte que és una de les imatges més venerades de les Illes Canàries. El complex inclou l'antic convent de Sant Agustí.
La bella façana de pedra volcànica té una porta central emmarcada per dues columnes dobles. La part frontal té dues gàrgoles en forma de drac. Sobre el portal central es troben els escuts d'armes de la família Pereyra de Castro, qui tinguin el patrocini de l'església.
L'església té tres naus amb capelles laterals, a l'altar major és on es troba la imatge del Santíssim Crist abraçant la creu, les seves festes se celebren durant el mes de setembre.

## Vegeu també

* Cristo de Tacoronte
* Tacoronte

## Enllaços externs

* Punto Info - Tacoronte
# Juan Carlos Oleniak

Juan Carlos Oleniak (4 de març de 1942) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1962.

## Referències

* ↑ «Breves» (en castellà) p. 18. Mundo Deportivo, 24-11-1990.
* ↑ «Juan Carlos Oleniak a Sports-Reference». Arxivat de l'original el 2012-11-12. [Consulta: 14 març 2018].
* ↑ «Profile at once-onze.narod.ru». Arxivat de l'original el 2011-11-17. [Consulta: 14 març 2018].
# Can Vives

«Can Vives» té aquests significats:
* Can Vives (Cabrils), masia del segle xvi a Cabrils (Maresme)
* Can Vives (Castellfollit del Boix),
* Can Vives (la Selva de Mar), edifici d'origen medieval, reformat en època moderna, de la Selva de Mar (Alt Empordà)
* Can Vives (Sant Fruitós de Bages), antiga colònia tèxtil, també coneguda com La Fàbrica del Pont Vell (Sant Fruitós de Bages)
* Can Vives de Rocacorba,
# Sunnyvale (Califòrnia)

Sunnyvale és una població dels Estats Units a l'estat de Califòrnia. Segons el cens del 2000 tenia 131.760 habitants.

## Demografia

Segons el cens del 2000, Sunnyvale tenia 131.760 habitants, 52.539 habitatges, i 32.679 famílies. La densitat de població era de 2.318,7 habitants/km².
Dels 52.539 habitatges en un 27,6% hi vivien nens de menys de 18 anys, en un 50% hi vivien parelles casades, en un 8,2% dones solteres, i en un 37,8% no eren unitats familiars. En el 27,1% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,06.
Per edats la població es repartia de la següent manera: un 20,4% tenia menys de 18 anys, un 7,7% entre 18 i 24, un 41,3% entre 25 i 44, un 19,9% de 45 a 60 i un 10,6% 65 anys o més.
L'edat mediana era de 34 anys. Per cada 100 dones de 18 o més anys hi havia 106,5 homes.
La renda mediana per habitatge era de 74.409 $ i la renda mediana per família de 81.634 $. Els homes tenien una renda mediana de 65.165 $ mentre que les dones 43.051 $. La renda per capita de la població era de 36.524 $. Entorn del 3,7% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sunnyvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Sunnyvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Ménéac

Ménéac (en bretó Menieg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.712 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.413 | 2.514 | 2.185 | 2.046 | 1.837 | 1.690 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Yvette Folliard | |
# Maria d'Escòcia (comtessa de Boulogne)

Maria d'Escòcia (1082-1116) era la filla menor de Malcolm III d'Escòcia i la seva segona esposa, Margarida de Wessex. Maria era membre de la casa de Dunkeld per naixement, i comtessa de Boulogne per matrimoni.
El 1086 Maria i la seva germana, Matilde, van ser enviades pels seus pares a l'abadia de Romsey. La seva tia materna, Christina, hi era abadessa. Les noies van passar els seus primers anys al monestir amb la seva tia, on també van rebre part de la seva educació. Temps abans de 1093, van anar a l'abadia de Wilton, que també tenia fama de centre d'aprenentatge, per acabar la seva educació. Matilda va rebre moltes propostes de matrimoni però les va rebutjar totes.
Matilde finalment va abandonar el monestir l'any 1100 per casar-se amb el rei Enric I d'Anglaterra. El matrimoni va ser polèmic perquè no estava clar si les noies havien estat velades com a monges. La mateixa Maria va abandonar l'abadia l'any 1096. Matilde volia que també es casés, així que Enric I va acordar un matrimoni amb Eustaqui III, comte de Boulogne. La parella va tenir una filla, Matilde, que va succeir a Eustaqui, qui més tard es convertiria en reina d'Anglaterra .
Maria va morir el 1116, nou anys abans que el seu marit. Va ser enterrada a l'abadia clunianenca de Bermondsey.

## Referències

* ↑ Honeycutt, Lois. Matilda of Scotland: a Study in Medieval Queenship. Woodbridge: The Boydell Press, 2003, p. 18.
* ↑ Hilton, Lisa. Queens Consort: England's Medieval Queens. electronic 2013. New York: Pergasus Books LLC, 2010, p. 93. ISBN 978-1-4804-0556-1.
# Maria d'Aragó i d'Anjou

Maria d'Aragó i d'Anjou (1299 – Barcelona, 1347) fou princesa d'Aragó. Filla de Jaume II d'Aragó i la seva segona muller, Blanca de Nàpols es casà a l'església de Santa Maria la Major de Calataiud amb Pere de Castella i de Molina, fill del rei Sanç IV de Castella. Fou la impulsora de la fundació del Monestir de Montsió de les monges dominiques.

## Referències

* ↑ Universitat de Barcelona. Institut de Història Medieval d'Espanya. Anuario de estudios medievales, Volum 12, 1982. . Pàg. 507
* ↑ Ajuntament d'Esplugues. Catàleg del Monestir de Montsió. (2009)
# Maria d'Aragó i de Castella

Maria d'Aragó (Còrdova, 29 de juny de 1482 - Lisboa, 7 de març de 1517) va ser una infanta de Castella i princesa d'Aragó, filla dels Reis Catòlics, esdevinguda reina consort de Portugal (1500-1517) pel seu matrimoni amb Manuel I.

## Primers anys

Maria va ser la tercera filla dels reis Ferran II d'Aragó i d'Isabel I de Castella. Va néixer el 29 de juny de 1482 a Còrdova, ciutat on estava temporalment la reina a causa de la guerra de Granada. En el part van néixer bessones, però una d'elles va morir en néixer.
Durant els seus primers anys de vida va estar sempre al costat de la seva mare, i va viure tots els esdeveniments de la guerra. Quan es va conquerir Granada, la infanta tenia deu anys.

## Matrimoni

La infanta es va casar amb Manuel I de Portugal, vidu de la seva primera muller i germana de Maria, la infanta Isabel. Poc després de la mort d'aquesta, el matrimoni es va acordar entre el rei i els Reis Catòlics. El casament es va dur a terme per poders a Granada el 24 d'agost de 1500, i de presència el 30 d'octubre de 1500 a Alcácer do Sal.
Del matrimoni van néixer deu fills:
* Joan III (1502-1554), rei de Portugal.
* Isabel (1503-1539), casada amb l'emperador Carles V.
* Beatriu (1504-1538), casada amb el duc Carles III de Savoia.
* Lluís (1506-1555), duc de Beja.
* Ferran (1507-1534), duc de Guarda.
* Alfons(1509-1540), cardenal i arquebisbe de Lisboa.
* Maria (1511-1513)
* Enric I (1512-1580), cardenal i rei de Portugal.
* Eduard (1515-1540), duc de Guimaraes.
* Antoni (1516)
Gràcies a aquest casament es realitzà un acoblament dinàstic entre Portugal i Castella per la qual cosa, durant la crisi dinàstica portuguesa de 1580, Felip II de Castella esdevindrà rei de Portugal.

## Reina de Portugal

Va ser una dona molt religiosa i pietosa. Al llarg del regnat va protegir sempre pobres, orfes i vídues. Va fundar un convent a Berlanga per als monjos de l'orde de Sant Jeroni, que després va ser traslladat a Valbemfeito. També va aconseguir el perdó dels ciutadans de Lisboa, castigats per la gran matança de jueus de 1506.

## Mort

Va morir al Palau de Ribeira de Lisboa el 7 de març de 1517. El seu cos va ser dipositat al convent de Madre de Deus de Xabregas. Posteriorment, el 19 d'octubre de 1551, per ordre del seu fill, Joan III, iva ser enterrada a la capella major de l'església del monestir de Belem.

## Referències

* 1 2 3 «D. Maria. Rainha de Portugal» (en portuguès). Diccionario histórico, corográfico, heráldico, biográfico, bibliográfico, numismático y artístico. João Romano Torres - Manuel Amaral, 1904-1915/2000-2015. [Consulta: 29 desembre 2021].
* 1 2 3 Segura Graíño, Cristina. «María de Portugal» (en castellà). Diccionario biográfico electrónico. Reial Acadèmia de la Història. [Consulta: 29 desembre 2021].
* ↑ McMurdo, Edward. The History of Portugal (en anglès). vol. 3. Londres: Sampson Low, Marston, Searle & Rivington, 1889, p. 57-58.
* ↑ «Maria de Portugal». Gran Enciclopèdia Catalana. enciclopedia.cat. [Consulta: 29 desembre 2021].
# Mas del Llibreter

El Mas del Llibreter, o també Mas d'en Llibreter, és una masia del municipi de Les Borges del Camp, situada a l'esquerra de la Riera d'Alforja, uns 200 metres més avall de la carretera de Falset. Està documentat des del 1862. Un altre nom pel que és conegut és el de Mas de les Torres, per estar situat a la partida de les Torres, i està inclòs a l'Inventari del Patrimoni Arquitectònic de Catalunya.

## Descripció

És un edifici de planta quadrada i tres plantes. La composició de la façana és simètrica en tots els buits. A partir de la tercera planta el cos central s'estreny per a donar pas a dues terrasses laterals. el conjunt acaba amb una llanterna-torre quadrada. El pis central té dues línies de galeries corregudes (sota de les terrasses), formades per set arcs de mig punt sobre columnes cilíndriques. El jardí té arbres d'interès. El Mas és molt gran i un dels més populars del terme. La seva construcció, que fuig del clàssic i familiar estil de les masies de la comarca, el fa identificable des de qualsevol indret.

## Referències

* 1 2 Jové, Ferran. Toponímia de Les Borges del Camp i del seu terme municipal. Reus: Associació d'Estudis Reusencs, 1981, p. 70. ISBN 8460021874.
* ↑ «Mas de les Torres». PatrimoniGencat. Arquitectura. Generalitat de Catalunya. [Consulta: 20 novembre 2015].
* ↑ Benet, Cristina. Memòria d'intervenció arqueològica a l'estudi d'impacte ambiental. Variant de les Borges del Camp. Carretera C-242 PK 63+360 a 66+360 les Borges del Camp (Baix Camp). [Barcelona]: Generalitat de Catalunya. Direcció general de Patrimoni Cultural, 2005, p. 23.

## Enllaços externs

* Mas de les Torres. Mapa de Recursos Culturals. Diputació de Tarragona [Consulta 20-11-2015]
# Mas del Larrard Vell

El Mas del Larrard Vell és una masia de Reus (Baix Camp) situada a la partida de la Vinadera, entre el camí dels Morts, el camí del Mas del Larrard i el camí del Castell, a l'est-sud-est del Mas del Larrard Nou, tocant al terme de Vila-seca.

## Descripció

El mas és una construcció gran de planta quadrada, formada per la unió de l'antic mas i una ampliació que l'envolta per dos costats, deixant lliure la façana principal i la que guaita cap a la bassa de planta circular a un costat. El conjunt té tres plantes d'alçada. La coberta del mas vell, és de teulada amb vessants cap a les façanes. La resta de la coberta del cos annexa, és plana. La façana principal mostra una composició, basada en eixos de simètrica que ordenen els forats dels balcons, les finestres i els accessos de planta baixa. El conjunt és de creixement compacte entorn del mas principal.
L'estat actual del mas i de la bassa, és bo. Es conserva una placeta en forma de carrer i les palmeres i l'arbrat de davant del mas.

## Història

Segons Eduard Toda, els Larrard procedien d'Auloron e Senta Maria, als Pirineus Atlàntics, i feien companyia amb els Vignau, i tenien l'habitatge i el magatzem de vins a la plaça de sant Francesc de Reus. Es dedicaren al comerç d'exportació de vins fins ben entrat el segle xix. Ramon Amigó explica que el Larrard tenia molts diners, i, entre altres propietats, posseïa un mas tocant al terme de Vilaseca, i que entre la gent de Reus, quan no convenia dir allà on s'anava o d'allà on es venia, se sentia a dir, evasivament, que s'anava al Mas del Larrard. Hi havia corrandes que feien referència a aquell mas, i cita:
| « | al mas del Larrard n'hi ha una criada que amb el dit del peu toca la guitarra. | » |

## Referències

* ↑ Pla especial urbanístic: catàleg de masos en sòl no urbanitzable, Reus. Reus: l'Ajuntament, 2004, p. 129-130.
* ↑ Toda, Eduard. Els convents de Reus i sa destrucció en 1835. Reus: Centre de Lectura, 1930, p. 47.
* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 301. ISBN 8486387655.